पाएं अपने शहर की ताज़ा ख़बरें और फ्री ई-पेपरडाउनलोड करें
मोगा में कोरोना का कहर तेजी से बढ़ता जा रहा है। जिसके तहत शनिवार को सेहत विभाग ने जारी की रिपोर्ट के मुताबिक कोरोना बीमारी के 70 मरीज नए आए हैं। वहीं कोरोना बीमारी से तीन मरीजों की मौत हो गई है। कोरोना से मरने वाले मरीजों की संख्या 127 है। वहीं जिले में एक्टिव केसों की संख्या 1234 हो गई। इसके अलावा 1192 मरीजों को सेहत विभाग ने घरों में आईसोलेट किया गया है। जबकि 43 मरीजों को शहर के विभिन्न अस्पतालों में कोविड लेवल-2 में भर्ती करवाया गया है। एक मरीज को सरकार से मंजूरशुदा मैडी सिटी अस्पताल में लेवल थ्री पर वेंटिलेटर पर रखा गया है। सिविल सर्जन डॉक्टर अमरप्रीत कौर बाजवा ने बताया कि अब तक मोगा जिले में 5484 लोग कोरोना पॉजिटिव आ चुके हैं। जिनमें से 4123 लोग इस बीमारी से ठीक हो चुके हैं। इससे पहले सेहत विभाग ने शुक्रवार को 914 नए लोगों के सैंपल लेकर लैब को भेजे गए थे। इसमें से शनिवार को 70 लोगों की रिपोर्ट कोरोना पॉजिटिव आई है। वहीं 36 पुरुष, 28 महिलाएं व 6 मरीज 18 साल से कम आयु के कोरोना पॉजिटिव आए हैं। इसके अलावा 1294 लोगों की सैंपल रिपोर्ट आनी बाकी है। अप्रैल महीने में कोरोना के 1831 नए केस आए, जबकि कोरोना से 22 मरीजों की मौत हो गई।
कोरोना पॉजिटिव महिला ने बच्चे को दिया जन्म, दोनों ठीक
वहीं मोगा सरकारी अस्पताल में 3 पॉजिटिव मरीजों के अलावा 5 संदिग्ध कोरोना मरीज दाखिल हैं। इनमें से 5 मरीज को ऑक्सीजन सुविधा में रखा गया है। वहीं कोरोना पॉजिटिव गर्भवती महिला वीरपाल कौर ने शुक्रवार को बेटे को जन्म दिया था। डॉक्टरों के अनुसार जच्चा-बच्चा दोनों स्वास्थ्य हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn